《次韵李大著春日杂诗十首》
宋代·喻良能

屯云初解驳，晓日有晶辉。
城郭红尘软，江湖春水肥。
小舟浮绿净，芳径步熹微。
起我故山思，多惭未拂衣。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。